
         REPUBLIKA HRVATSKA
     TRGOVAČKI SUD U OSIJEKU

REPUBLIKA HRVATSKA
R J E Š E N J E

Trgovački sud u Osijeku, po stečajnom sucu mr. sc. Borisu Vukoviću, u skraćenom stečajnom postupku nad stečajnim dužnikom BODY BUILDING KLUB "SISAK", Andrije Hebranga 22, Sisak, Registarski broj: 03001144, OIB: 13400278694, pokrenutom na zahtjev FINANCIJSKE AGENCIJE Regionalni centar Zagreb, Podružnica Zagreb, Trg svibanjskih žrtava 1995. br. 1, Zagreb , OIB: 85821130368, odlučujući o žalbi stečajnog dužnika koju je podnio u ime stečajnog dužnika punomoćnik Dinko Ocvarek odvjetnik u Sisku, S. i A. Radića 45 na rješenje ovoga suda poslovni broj 19 St-898/17-5 od 23. studenog 2017., dana 21. veljače 2018. godine

r i j e š i o     j e


Odbacuje se kao nedopuštena žalba koju je protiv rješenja Trgovačkog suda u Osijeku poslovni broj 19 St-898/17-5 od 23. studenog 2017. u ime stečajnog dužnika BODY BUILDING KLUB "SISAK", Andrije Hebranga 22, Sisak, Registarski broj: 03001144, OIB: 13400278694, podnio punomoćnik Dinko Ocvarek odvjetnik u Sisku, S. i A. Radića 45. 

      
Obrazloženje


Rješenjem ovoga suda poslovni broj 19 St-898/17-5 od 23. studenog 2017. otvoren je skraćeni stečajni postupak nad dužnikom BODY BUILDING KLUB "SISAK", Andrije Hebranga 22, Sisak, Registarski broj: 03001144, OIB: 13400278694, za stečajnog upravitelja imenovana je Sabina Lalić OIB: 09145874795, Osijek, Gundulićeva 5, zaključen je skraćeni stečajni postupak nad predmetnim dužnikom, te je određeno da će se predmetno rješenje objavit na mrežnoj stranici e-oglasna ploča sudova i dostaviti registru nadležnom za stečajnog dužnika.

Protiv predmetnog rješenja žalbu je podnio stečajni dužnik zastupan po punomoćniku Dinku Ocvarek odvjetniku u Siska, iz svih razloga iz čl. 354. st. 2. t. 11. Zakona o parničnom postupku (Narodne novine br. 53/91, 91/92, 58/93, 112/99, 88/01, 117/03, 88/05, 02/07, 84/08, 96/08, 123/08, 57/11, 148/11, 25/13 i 89/14, dalje: ZPP). Dužnik navodi da je dana 12. prosinca 2017. godine podmirio cjelokupno dugovanje zbog kojeg je račun dužnika bio u blokadi te da stoga nisu ispunjene pretpostavke za otvaranje stečajnog postupka. Isto tako, dužnik navodi da nije nikada primio nikakvo rješenje o tome da je otvoren skraćeni stečajni postupak, nije primio nikakav poziv da dostavi bilo što bilo kome te stoga nije niti znao niti je mogao znati da je otvoren skraćeni stečajni postupak. Ističe da je točno da su na Internet stranici objavljivani navedeni pozivi i rješenje no dužnik u žalbi ističe da ne pregledava i ne pretražuje mrežne stranice sudova jer za to nije imao razloga pa nije znao što se događa. Također napominje u žalbi da FINA koja je pokrenula postupak nije uopće obavijestila ili upozorila dužnika da će pokrenuti skraćeni stečajni postupak, kao i da je dužnik pravno neuka stranka i kao takve od nje se ne može očekivati da će svaki dan pretraživati mrežne stranice sudova kako bi utvrdila da li se protiv nje pokreće ili vodi neki postupak.

Žalba koju je u ime stečajnog dužnika podnio punomoćnik Dinko Ocvarek odvjetnik u Sisku nije dopuštena.

Odredbom čl. 128. st. 8. Stečajnog zakona (Narodne novine br. 71/15, dalje: SZ) propisano je da protiv rješenja o otvaranju stečajnoga postupka pravo na žalbu ima osoba ovlaštena za zastupanje dužnika po zakonu do dana nastupanja pravnih posljedica otvaranja stečajnoga postupka i dužnik pojedinac. 

U predmetnoj žalbi od 18. prosinca 2017. je navedeno da istu podnosi stečajni dužnik i to po punomoćniku Dinku Ocvarek odvjetniku iz Siska, a što je  također vidljivo i iz punomoći koju je izdao stečajni dužnik zastupan po osobi ovlaštenoj za zastupanje dužnika Nerminu Kurtoviću i koja je priložena uz predmetnu žalbu.

Člankom 159. SZ-a propisano je da otvaranjem stečajnoga postupka prava i tijela dužnika pravne osobe prestaju i prelaze na stečajnog upravitelja. 

Člankom 158. SZ-a propisano je da pravne posljedice otvaranja stečajnoga postupka nastupaju u trenutku kad je rješenje o otvaranju stečajnoga postupka objavljeno na mrežnoj stranici e-Oglasna ploča sudova.  

Sud je uvidom u pobijano rješenje sudskog savjetnika, kao i u sustav e-Spisa te e-Oglasnu ploču suda utvrdio da je rješenje o otvaranju i zaključenju skraćenog stečajnog postupka i imenovanju stečajnog upravitelja objavljeno na e-Oglasnoj ploči sudova 27. studenog 2017., čime su sva prava tijela dužnika prešla na stečajnog upravitelja. Time je ujedno i prestalo ovlaštenje Nermina Kurtovića za zastupanje dužnika, te je isti eventualno mogao izjaviti žalbu protiv pobijanog rješenja samo kao osoba ovlaštena za zastupanje dužnika po zakonu do dana nastupanja pravnih posljedica otvaranja skraćenog stečajnog postupka, a ne nakon toga i to u ime dužnika, budući da 13. prosinca 2017. kada je dao punomoć odvjetniku za zastupanje, isti više nije bio osoba ovlaštena za zastupanje dužnika. 

Slijedom navedenoga sud je odbacio kao nedopuštenu žalbu koju je u ime stečajnog dužnika podnio navedeni odvjetnik, budući da isti nije ovlašten za podnošenje žalbe, jer je Nerminu Kurtoviću kao osobi ovlaštenoj za zastupanje dužnika koja je izdala punomoć za zastupanje navedenom odvjetniku prestao mandat otvaranjem skraćenog stečajnog postupka kada su prava tijela dužnika, pa tako i ovlaštenog zastupnika dužnika prestala i prešla na stečajnog upravitelja, te je sud u smislu čl. 358. st. 1. i 3. ZPP-a u vezi s čl. 10., čl. 128. st. 8. i čl. 436. st. 2. SZ-a odlučio kao u izreci. 

Sud je također ocijenio i žalbeni navod dužnika da nije bio obaviješten o provođenju skraćenog stečajnog postupka kao neosnovanim, budući da je sud uvidom u javne objave na mrežnoj stranici e-oglasna ploča sudova utvrdio da je oglas suda broj St-898/17-3 kojim se poziva osoba ovlaštena za zastupanje dužnika objavljen na e-oglasnoj ploči suda 7. kolovoza 2017., a sve u skladu s čl. 430-431. SZ-a. 
Sud je iako mišljenja da je žalba dužnika nedopuštena, ocijenio također i žalbeni navod dužnika da dužnik nije u blokadi od 12. prosinca 2017. jer je podmirio cjelokupno dugovanje te da stoga nisu ispunjene pretpostavke za otvaranje stečajnog postupka. 

Naime, odredbama čl. 428. SZ-a propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, ako nisu ispunjene pretpostavke za pokretanje drugog postupka radi brisanja iz sudskoga registra. 

Dakle, jedna od kumulativnih pretpostavki za provedbu skraćenog stečajnog postupka iz čl. 428. SZ-a je ta da dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana.

Uvidom u Očevidnik Financijske agencije o neizvršenim osnovama za plaćanje od 23. studenog 2017. (list 10 spisa) utvrđeno je kako je na dan donošenja pobijanog rješenja 23. studenog 2017. dužnik imao evidentirane neizvršene osnove za plaćanje od dana 26. siječnja 2017., dakle duže od 120 dana u neprekinutom razdoblju i da ukupan iznos obveza po svim neizvršenim osnovama za plaćanje s kamatom iznosi 7.088,53 kn.  Također, i u samoj žalbi dužnik je naznačio da je dužnik tek 12. prosinca 2017. podmirio cjelokupno dugovanje zbog kojeg je račun dužnika bio u blokadi, dakle nakon donošenja pobijanog rješenja. 

 Iz navedenog Očevidnika FINE kao i samog navoda dužnika u žalbi proizlazi kako je  i na dan donošenja pobijanog rješenja dužnik u Očevidniku redoslijeda osnova za plaćanje  imao evidentiranih neizvršenih osnova za plaćanje, te je dakle u trenutku donošenja pobijanog rješenja bila ispunjena navedena pretpostavka da dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana.

Sud je također pri ocjenjivanju navedenog žalbenog razloga vodio računa i o tome da se u žalbi ne mogu iznositi nove činjenice niti predlagati novi dokazi, osim ako se oni odnose na bitne povrede odredaba parničnog postupka zbog kojih se žalba može izjaviti, a u smislu čl. 352. st. 1. ZPP-a i čl. 10. SZ-a, a  posebice stoga što dužnik nije niti dostavio sudu dokaz da u trenutku donošenja pobijanog rješenja dužnik u Očevidniku redoslijeda osnova za plaćanje nema evidentirane neizvršene osnove za plaćanje u neprekinutom razdoblju od 120 dana, već upravo suprotno, da su u trenutku donošenja pobijanog rješenja kod dužnika postojale kumulativno ispunjene sve tri zakonom propisane pretpostavke iz čl. 428. SZ-a.    

[bookmark: _GoBack]U Osijeku 21. veljače 2018.

								         STEČAJNI SUDAC
       mr. sc. Boris Vuković



Zapisničar: Danijela Špeletić                                          
   
UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A :
1. stečajni dužnik po odvjetniku Dinko Ocvarek, Sisak, S. i A. Radića 45
1. stečajni upravitelj Sabina Lalić, Osijek, Gundulićeva 5
1. mrežna stranica e-Oglasna ploča sudova 
1. kal. 20.3.18

